**รายงานการประชุมสภาฯ สมัยสามัญ สมัยแรก ประจำปี พ.ศ. ๒๕๖๐**

**องค์การบริหารส่วนตำบลหินดาด อำเภอด่านขุนทด จังหวัดนครราชสีมา**

**ในวันพฤหัสบดี ที่ ๒ เดือน กุมภาพันธ์ พ.ศ. ๒๕๖๐**

**ณ ห้องประชุมองค์การบริหารส่วนตำบลหินดาด ชั้น ๒**

**…………………………….**

***เริ่มประชุมเวลา ๐๙.๓๐ น.***

*๑. ผู้มาประชุม ๔๒ คน*

*๒. ผู้ขาดประชุม ๔ คน*

*๒.๑ นายจักรินทร์ ไพศาล ส.อบต. ม.๓*

*๒.๒ นายประมาณ พุดขุนทด ส.อบต. ม.๑๒*

*๒.๓ นายรชต บัดสูงเนิน ส.อบต. ม.๒๐*

*๒.๔ นายสุเทพ ทองหมื่นไวย ส.อบต. ม.๒๓*

*เลขานุการสภาองค์การบริหารส่วนตำบลหินดาดได้ตรวจสอบรายชื่อผู้มาประชุมแล้ว เห็นว่าครบองค์ประชุมจึงเชิญประธานฯ จุดเทียนธูปบูชาพระรัตนตรัยกล่าวเปิดประชุมและเข้าสู่ระเบียบวาระการประชุมตามลำดับต่อไป*

**ระเบียบวาระที่ ๑**  **เรื่อง ประธานแจ้งให้ทราบ**

**ประธานสภาฯ** ๑.๑ กำหนดการจ่ายเบี้ยยังชีพผู้สูงอายุ คนพิการ และผู้ป่วยโรคเอดส์ ในวันพุธที่ ๘

กุมภาพันธ์ ๒๕๖๐ ตั้งแต่เวลา ๐๙.๐๐ น. เป็นต้นไป

๑.๒ การฝึกอบรมโครงการคนไทยหัวใจเดียวกัน วันพฤหัสบดีที่ ๒ กุมภาพันธ์ ๒๕๖๐

ตั้งแต่เวลา ๑๓.๓๐ น. เป็นต้นไป ณ ห้องประชุมองค์การบริหารส่วนตำบลหินดาด

**ที่ประชุม** **รับทราบ**

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

**ประธานสภาฯ** ขอมติที่ประชุมรับรอง รายงานการประชุมสภาฯ สมัยสามัญ สมัยที่ ๔ ครั้งที่ ๑

ประจำปี ๒๕๕๙ เมื่อวันที่ ๘ ธันวาคม พ.ศ. ๒๕๕๙

**มติที่ประชุม รับรอง ๔๑ เสียง**

**ไม่รับรอง ๐ เสียง**

**งดออกเสียง ๑ เสียง (ประธานสภาฯงดออกเสียง)**

**ระเบียบวาระที่ ๓ เรื่อง เสนอเพื่อพิจารณา**

**ประธานสภาฯ ๓.๑ การกำหนดสมัยประชุมสภาองค์การบริหารส่วนตำบลหินดาด สมัยสามัญ**

**ประจำปี ๒๕๖๐**

ขอเชิญเลขาฯได้ชี้แจงข้อกฎหมาย และรายละเอียดให้ที่ประชุมได้รับทราบ

**เลขานุการสภาฯ** ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม

ถึง(ฉบับที่๖) พ.ศ. ๒๕๕๒ มาตรา ๕๓ ในปีหนึ่งให้มีสมัยประชุมสามัญสองสมัย หรือ

หลายสมัย แล้วแต่สภาองค์การบริหารส่วนตำบลกำหนด แต่ต้องไม่เกินสี่สมัย วันเริ่มสมัย

ประชุมสามัญประจำปีให้สภาองค์การบริหารส่วนตำบลกำหนด และมาตรา ๕๓ วรรคสี่

สมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายออกไปอีกจะต้อง

/ได้รับอนุญาต...

-(๒)-

ได้รับอนุญาตจากนายอำเภอ และประกอบกับระเบียบกระทรวงมหาดไทยว่าด้วย

ข้อบังคับการประชุมสภาท้องถิ่น พ.ศ.๒๕๔๗ ข้อ ๑๑ (๓) สำหรับองค์การบริหารส่วนตำบลให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

**ที่ประชุม รับทราบ**

**ประธานสภาฯ** ขอเชิญท่านสมาชิกสภาฯ ได้เสนอการกำหนดสมัยประชุม สมัยสามัญ ประจำปี ๒๕๖๐

**ส.อบต.ม.๖** นายสุรเชษฐ์ มอมขุนทด ได้เสนอกำหนดสมัยประชุม สมัยสามัญประจำปี ๒๕๖๐

จำนวน ๔ สมัย

**ผู้รับรอง** ๑. นายเจน เมยขุนทด ส.อบต. ม.๑ ๒. นายสมมุ่ง เยอสูงเนิน ส.อบต. ม. ๒

**ประธานสภาฯ** มีสมาชิกสภาฯท่านใดที่จะเสนอเป็นอย่างอื่นนอกเหนือจากนี้เพิ่มเติมอีกหรือไม่

**ที่ประชุม** ไม่มีสมาชิกสภาฯท่านใดเสนอเพิ่มเติม

**ประธานฯ** **ดังนั้นถือว่าสภาฯให้ความเห็นชอบกำหนดสมัยประชุม สมัยสามัญ ประจำปี ๒๕๖๐**

**จำนวน ๔ สมัย**

**ที่ประชุม รับทราบ**

**ประธานฯ** ต่อไปขอเชิญท่านสมาชิกสภาฯได้เสนอวันเริ่มประชุมสมัยสามัญประจำปี ๒๕๖๐

แต่ละสมัยจะเริ่มเมื่อใด และมีกำหนดกี่วัน

**ส.อบต.ม.๑๓** นายวินัย แดดจันทึก ได้เสนอวันเริ่มประชุม และจำนวนวันประชุม ดังนี้

- สมัยสามัญ สมัยที่ ๒ ระหว่างวันที่ ๑ – ๑๕ เมษายน พ.ศ. ๒๕๖๐

- สมัยสามัญ สมัยที่ ๓ ระหว่างวันที่ ๑ - ๑๕ สิงหาคม พ.ศ. ๒๕๖๐

- สมัยสามัญ สมัยที่ ๔ ระหว่างวันที่ ๑ - ๑๕ ตุลาคม พ.ศ. ๒๕๖๐

**ผู้รับรอง** ๑. นายสุรเชษฐ์ มอมขุนทด ส.อบต. ม.๖ ๒. นายสุวิทย์ ดวนขุนทด ส.อบต. ม.๙

**ประธานสภาฯ** มีสมาชิกสภาฯท่านใดที่จะเสนอเป็นอย่างอื่นนอกเหนือจากนี้เพิ่มเติมอีกหรือไม่

**ที่ประชุม** ไม่มีสมาชิกสภาฯท่านใดเสนอเพิ่มเติม

**ประธานสภาฯ ดังนั้นถือว่าสภาฯได้มีมติที่ประชุมเห็นชอบการกำหนดสมัยประชุม สมัยสามัญ**

**ประจำปี ๒๕๖๐ จำนวน ๔ สมัย ดังนี้**

* **สมัยสามัญ สมัยที่ ๒ ระหว่างวันที่ ๑ – ๑๕ เมษายน พ.ศ. ๒๕๖๐**
* **สมัยสามัญ สมัยที่ ๓ ระหว่างวันที่ ๑ - ๑๕ สิงหาคม พ.ศ. ๒๕๖๐**
* **สมัยสามัญ สมัยที่ ๔ ระหว่างวันที่ ๑ - ๑๕ ตุลาคม พ.ศ. ๒๕๖๐**

**ที่ประชุม**  **รับทราบ**

**ประธานสภาฯ ๓.๒ การกำหนดสมัยประชุมสามัญ สมัยแรก ประจำปี ๒๕๖๑**

การกำหนดสมัยประชุมสามัญ สมัยแรก ประจำปี ๒๕๖๑ ขอเชิญท่านสมาชิกสภาฯ

ได้เสนอสมัยประชุมฯ ดังกล่าวเพื่อให้สภาฯได้พิจารณาร่วมกันต่อไป

**ส.อบต. ม.๖** นายสุรเชษฐ์ มอมขุนทด ได้เสนอให้กำหนดสมัยประชุมสามัญ สมัยแรก ประจำปี ๒๕๖๑

ในระหว่างวันที่ ๑ – ๑๕ เดือน กุมภาพันธ์ พ.ศ. ๒๕๖๑

**ผู้รับรอง** ๑. นายคำพอง พันธ์สูงเนิน ส.อบต. ม.๗ ๒. นายนิวัฒน์ เคียงขุนทด ส.อบต. ม.๔

/ประธานสภาฯ.....

-(๓)-

**ประธานสภาฯ** มีสมาชิกสภาฯท่านใดที่จะเสนอเป็นอย่างอื่นนอกเหนือจากนี้เพิ่มเติมอีกหรือไม่

**ที่ประชุม** ไม่มีสมาชิกสภาฯท่านใดเสนอเพิ่มเติม

**ประธานฯ** ดังนั้นถือ ว่าสภาฯมี**มติให้ความเห็นชอบกำหนดสมัยประชุมสามัญ สมัยแรกประจำปี**

**๒๕๖๑ โดยมีกำหนดประชุมในระหว่างวันที่ ๑ – ๑๕ เดือน กุมภาพันธ์ พ.ศ. ๒๕๖๑**

**ที่ประชุม** **รับทราบ**

**๓.๓ ขออนุมัติเปลี่ยนแปลงแก้ไขรายละเอียดโครงการก่อสร้างถนนคอนกรีตเสริมเหล็ก บ้านห้วยจระเข้ หมู่ที่ ๓**

**ประธานสภาฯ** ขอเชิญคณะผู้บริหารได้เสนอรายละเอียดการขออนุมัติเปลี่ยนแปลงแก้ไขรายละเอียด

โครงการก่อสร้างถนนคอนกรีตเสริมเหล็ก บ้านห้วยจระเข้ หมู่ที่ ๓ ต่อสภาฯ เพื่อ

พิจารณาให้ความเห็นชอบตามอำนาจหน้าที่ต่อไป

**นายกฯ**  ตามที่สภาองค์การบริหารส่วนตำบลหินดาดได้มีการประชุมสภาฯ สมัยสามัญ สมัยที่ ๓

ครั้งที่ ๓ ประจำปี ๒๕๕๙ เมื่อวันที่ ๒๙ สิงหาคม พ.ศ. ๒๕๕๙ โดยมีมติเห็นชอบอนุมัติให้จ่ายขาดเงินสะสมประจำปีงบประมาณ ๒๕๕๙ จำนวน ๙ โครงการ เป็นเงิน ๗,๕๖๕,๐๐๐ บาท นั้น เนื่องจากโครงการก่อสร้างถนนคอนกรีตเสริมเหล็กบ้านห้วยจรเข้ หมู่ที่ ๓ รายละเอียดใน แบบปร.๔ และแบบโครงการก่อสร้างไม่ตรงกัน กองช่างองค์การบริหารส่วนตำบลหินดาดจึงขออนุมัติเปลี่ยนแปลงรายละเอียดดังนี้

**โครงการเดิม**

* โครงการก่อสร้างถนนคอนกรีตเสริมเหล็ก บ้านห้วยจรเข้ หมู่ ๓ รายละเอียดดังนี้

ก่อสร้างถนนคอนกรีตเสริมเหล็ก ขนาดกว้าง ๕ เมตร ยาว ๘๔ เมตร วางท่อ

คสล Ø ๐.๔๐ เมตร จำนวน ๒๘ ท่อน พร้อมก่อสร้างจุดเชื่อมทางโดยมีพื้นที่คอนกรีตเสริมเหล็ก ๑๒๗.๒๖ ตร.ม. หนา ๐.๑๕ เมตร หรือมีพื้นที่คอนกรีตเสริมเหล็กรวมไม่น้อยกว่า ๔๖๓.๒๖ ตร.ม. รายละเอียดตามแบบรายการที่ อบต.หินดาดกำหนด พร้อมป้ายประชาสัมพันธ์และป้ายโครงการ ตั้งไว้ ๒๖๔,๐๐๐ บาท

**ขออนุมัติเปลี่ยนแปลงแก้ไขรายละเอียดโครงการ ดังนี้**

* โครงการก่อสร้างถนนคอนกรีตเสริมเหล็ก บ้านห้วยจรเข้ หมู่ ๓ รายละเอียดดังนี้

ก่อสร้างถนนคอนกรีตเสริมเหล็ก **ขนาดกว้าง ๔ เมตร** ยาว ๘๔ เมตร วางท่อ

คสล Ø ๐.๔๐ เมตร จำนวน ๒๘ ท่อน พร้อมก่อสร้างจุดเชื่อมทางโดยมีพื้นที่คอนกรีตเสริมเหล็ก ๑๒๗.๒๖ ตร.ม. หนา ๐.๑๕ เมตร หรือมีพื้นที่คอนกรีตเสริมเหล็กรวมไม่น้อยกว่า ๔๖๓.๒๖ ตร.ม. รายละเอียดตามแบบรายการที่ อบต.หินดาดกำหนด พร้อมป้ายประชาสัมพันธ์และป้ายโครงการ ตั้งไว้ ๒๖๔,๐๐๐ บาท

**ประธานสภาฯ** มีสมาชิกสภาฯท่านใดที่จะขออภิปรายหรือซักถามเกี่ยวกับการขออนุมัติเปลี่ยนแปลงแก้ไข

รายละเอียดโครงการในครั้งนี้หรือไม่

**ที่ประชุม** ไม่มีสมาชิกสภาฯท่านใดที่จะขออภิปรายแต่อย่างใด

**ประธานสภาฯ** ขอมติที่ประชุมในการพิจารณาอนุมัติเปลี่ยนแปลงแก้ไขรายละเอียดโครงการในครั้งนี้

ตามที่ผู้คณะบริหารฯเสนอมา

/มติที่ประชุม..........

-(๔)-

**มติที่ประชุม เห็นชอบ จำนวน ๔๑ เสียง**

**ไม่เห็นชอบ จำนวน ๐ เสียง**

**งดออกเสียง จำนวน ๑ เสียง (ประธานฯงดออกเสียง)**

**๓.๔ ขออนุมัติปรับปรุงเพิ่มเติมและแก้ไขเปลี่ยนแปลงแผนพัฒนาสามปี (พ.ศ.๒๕๖๐-๒๕๖๒) ปรับปรุงแก้ไขเพิ่มเติมฉบับที่ ๑**

**ประธานสภาฯ** ขอเชิญท่านนายกฯได้เสนอและชี้แจงรายละเอียดให้ที่ประชุมได้รับทราบและพิจารณา

**นายกฯ** ด้วยคณะผู้บริหารองค์การบริหารส่วนตำบลหินดาดมีความประสงค์ที่จะขอปรับปรุง

เพิ่มเติมและแก้ไขเปลี่ยนแปลงแผนพัฒนาสามปี (พ.ศ.๒๕๖๐-๒๕๖๒) เพื่อประโยชน์ในการบริหารงานตามอำนาจหน้าที่ให้มีประสิทธิภาพยิ่งขึ้น อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ หมวด ๔ การแก้ไขเพิ่มเติมหรือเปลี่ยนแปลงแผนพัฒนา ข้อ๒๒ การเพิ่มเติมหรือเปลี่ยนแปลงแผนพัฒนาสามปีให้ดำเนินการตามระเบียบนี้โดยมีขั้นตอนดำเนินการดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาสามปีเพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นพิจารณาร่างแผนพัฒนาสามปีที่เพิ่มเติมหรือเปลี่ยนแปลงเพื่อเสนอผู้บริหารทราบ
3. ผู้บริหารท้องถิ่นพิจารณาอนุมัติร่างแผนพัฒนาสามปีที่เพิ่มเติมหรือเปลี่ยนแปลงและประกาศใช้แผนพัฒนาสามปีที่เพิ่มเติมหรือเปลี่ยนแปลง

สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาสามปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อพิจารณาให้ความเห็นชอบแล้วผู้บริหารท้องถิ่นพิจารณาอนุมัติและประกาศใช้ต่อไป

**๑. รายละเอียดโครงการที่ขอแก้ไขเปลี่ยนแปลง**

**ยุทธศาสตร์การบริหารจัดการตามหลักการบริหารจัดการบ้านเมืองที่ดี**

|  |  |  |  |  |
| --- | --- | --- | --- | --- |
| **ลำดับที่** | **ชื่อโครงการ** | **วัตถุประสงค์/รายละเอียดโครงการ** | **งบประมาณ(บาท)** | **หมายเหตุ** |
| ๕ | โครงการฝึกอบรมสัมมนาเพื่อสร้างศักยภาพและองค์ความรู้ในการปฏิบัติงานตามหลักการบริหารกิจการบ้านเมืองที่ดี | เพื่อเพิ่มศักยภาพในการปฏิบัติงานของ ผู้บริหาร สมาชิกสภาฯ พนักงาน พนักงานจ้างของ อบต.หินดาดฯ | ๖๕๐,๐๐๐ | (ข้อความเดิม) |

/๕.โครงการ.........

-(๕)-

|  |  |  |  |  |
| --- | --- | --- | --- | --- |
| ๕ | โครงการฝึกอบรมและ  ศึกษาดูงานตามแนวทางปรัชญาเศรษฐกิจพอเพียง สำหรับคณะผู้บริหาร สมาชิกสภาฯ พนักงานและพนักงานจ้าง ประจำปี ๒๕๖๐ | เพื่อเสริมสร้างองค์ความรู้ ความเข้าใจที่เป็นรูปธรรมในการนำหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาปรับใช้ในการปฏิบัติงาน การดำลงชีวิตประจำวันฯ | ๖๕๐,๐๐๐ | (ข้อความใหม่) |

**๒. รายละเอียดโครงการที่เพิ่มเติม**

**ยุทธศาสตร์การพัฒนาสังคมและแก้ไขปัญหาความเดือดร้อนของประชาชน**

**แนวทางการพัฒนา การส่งเสริมด้านสุขภาพและอนามัย**

|  |  |  |  |  |
| --- | --- | --- | --- | --- |
| **ลำดับที่** | **ชื่อโครงการ** | **วัตถุประสงค์/รายละเอียดโครงการ** | **งบประมาณ(บาท)** | **หมายเหตุ** |
| ๑ | อุดหนุนการดำเนินงานด้านการพัฒนาสาธารณสุขมูลฐาน | เพื่ออุดหนุนการดำเนินงานสำหรับการพัฒนาด้านสาธารณสุขมูลฐานให้กับประชาชนในพื้นที่ ในตำบลหินดาดทั้ง ๒๔ หมู่บ้าน | ๕๐๐,๐๐๐ |  |

**ประธานสภาฯ** มีสมาชิกสภาฯท่านใดที่จะสอบถามหรืออภิปรายเพิ่มเติมอีกหรือไม่

**ที่ประชุม ไม่มี**

**ประธานสภาฯ** ขอมติที่ประชุมสำหรับการพิจารณาให้ความเห็นชอบอนุมัติปรับปรุงเพิ่มเติมและแก้ไข

เปลี่ยนแปลงแผนพัฒนาสามปี (พ.ศ.๒๕๖๐-๒๕๖๒) ปรับปรุงแก้ไขเพิ่มเติมฉบับที่ ๑

**มติที่ประชุม เห็นชอบ จำนวน ๔๑ เสียง**

**ไม่เห็นชอบ จำนวน ๐ เสียง**

**งดออกเสียง จำนวน ๑ เสียง (ประธานฯงดออกเสียง)**

**ระเบียบวาระที่ ๔ เรื่องอื่นๆ**

**ประธานฯ** ๔.๑ การอบรมและศึกษาดูงานเพื่อเพิ่มประสิทธิภาพในการปฏิบัติงานของ คณะผู้บริหาร

สมาชิกสภาฯ พนักงานและพนักงานจ้างขององค์การบริหารส่วนตำบลหินดาด ประจำปี

งบประมาณ พ.ศ. ๒๕๖๐ ได้กำหนดโครงการดังกล่าวขึ้น ในระหว่างวันที่ ๑-๔ มีนาคม

พ.ศ. ๒๕๖๐ โดยวันที่ ๑ มีนาคม จะอบรมที่ห้องประชุมชั้น ๒ ขององค์การ

บริหารส่วนตำบลหินดาด และวันที่ ๒-๔ มีนาคม ๒๕๖๐ศึกษาดูงานที่สมุทรสงคราม –

เพชรบุรี ส่วนรายละเอียดจะแจ้งเป็นหนังสือเชิญเข้าร่วมอบรมฯอีกครั้ง และขอความร่วมมือสมาชิกสภาฯทุกท่านเข้าร่วมฝึกอบรมตามวันและเวลาดังกล่าวโดยพร้อมเพียงกัน

/ที่ประชุม......

-(๖)-

**ที่ประชุม** รับทราบ

**นายกฯ** ๔.๒ โครงการหลังฝนถนนดี ตามที่ได้รับแจ้งจากสมาชิกสภาฯหลายหมู่บ้านว่าประชาชน

ได้รับความเดือดร้อนในเส้นทางสัญจรและเส้นทางลำเลียงพืชผลทางการเกษตรได้รับความเสียหายเป็นหลุมเป็นบ่อการเดินทางสัญจรยากลำบาก ทางคณะผู้บริหารได้ดำเนินการแก้ปัญหาความเดือดร้อนของราษฎรดังกล่าวซึ่งขณะนี้อยู่ระหว่างดำเนินการตามโครงการฯจึงขอแจ้งสมาชิกสภาฯให้ได้รับทราบสำหรับหมู่บ้านใดยังไม่ส่งข้อมูลให้

รีบดำเนินการติดต่อกองช่างโยธาโดยด่วน เพื่อจะได้ใช้เป็นข้อมูลในการแก้ไขปัญหาความเดือดร้อนของประชาชนต่อไป

**ที่ประชุม รับทราบ**

**ประธานฯ**  ๔.๓ โครงการก่อสร้างปักเสาไฟฟ้าพาดสายไฟฟ้าแรงสูงผ่านหมู่บ้านในเขตตำบลหินดาด

ของการไฟฟ้าส่วนภูมิภาค

**เลขานุการสภาฯ** ตามโครงการดังกล่าวข้างต้น ถ้าหมู่บ้านชุมชนใดที่ชาวบ้านได้รับผลกระทบจากโครงการฯ

ขอความร่วมมือท่านสมาชิสภาฯได้ประสานผู้ใหญ่บ้านได้สำรวจข้อมูลพร้อมแจ้งมายังทางองค์การบริหารส่วนตำบลหินดาดเพื่อประสานงานกับหน่วยงานที่เกี่ยวข้องต่อไป แต่ทางอบต.หินดาด ก็ไม่ไดเพิกเฉยแต่อย่างใดพร้อมกับได้ดำเนินการแจ้งไปยังการไฟฟ้าส่วนภูมิภาคแล้วเพื่อขอให้ดำเนินการจัดทำประชาพิจารณ์เพื่อชี้แจงรายละเอียดตลอดจนสอบถามความคิดเห็นของประชาชนแต่ละหมู่บ้านที่เกี่ยวข้องพร้อมแนบเอกสารการประชุมฯเพื่อประกอบการพิจารณาในการอนุญาตก่อสร้างโครงการดังกล่าว ซึ่งขณะนี้ก็ยังไม่ได้รับการตอบหนังสือจากการไฟฟ้าส่วนภูมิภาคเลยว่าจะดำเนินการอย่างไรต่อไปในกรณีเช่นนี้

**ที่ประชุม รับทราบ**

**ประธานฯ** มีสมาชิกสภาฯ ท่านใดที่จะสอบถามเพิ่มเติมอีกหรือไม่

**ที่ประชุม ไม่มี**

**ประธานสภาฯ กล่าวปิดการประชุมสภาฯ**

**ปิดประชุมเวลา ๑๒.๑๐ นาฬิกา**

**คณะกรรมการตรวจรายงานการประชุม**

ลงชื่อ สุรเชษฐ์ มอมขุนทด ลงชื่อ สิริเชษฐ์ รุ่งสิทธิ์รัฐกร ผู้จดบันทึกรายงานการประชุม

(นายสุรเชษฐ์ มอมขุนทด) (นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ สุวิทย์ ดวนขุนทด ลงชื่อ สุระชาติ กึมขุนทด ผู้รับรองรายงานการประชุม

(นายสุวิทย์ ดวนขุนทด) (นายสุระชาติ กึมขุนทด)

ประธานสภาองค์การบริหารส่วนตำบลหินดาด

ลงชื่อ เจน เมยขุนทด

(นายเจน เมยขุนทด)